Disheñvel omp toud, med par memestra     E beg an Europ  Dan deir sunvez a viz eost, Plozeved, e penn pella kornog Breizh, hanter hent etre Kemper ha Beg ar Raz, a zeu da veza kroaz-hent ar bed. War-dro 800 arzour, kannaded un deg bro bennag eus ar pemp kevandir, zo bodet er barrez. Beb bloaz, e-pad ur sunvez, e vez hor chêr, a boan 3000 den o chom enni, aloubet evid he brasa plijadur gant tost da 30 000 gweladenner. Un heg kaset da benn gant plijadur gant 200 den a youl vad eus hor chevredigez a lak o foan da sevel ur  program a hellfe choantaad meur a gêr e-touez ar re vrasa. Lakaad a reont ur birvilh spontuz, heb dihan, e ruiou ar vourhadenn : arvestou, sonadegou, dibunadegou, marhad an artizaned, banneou digor-kalon gant sonadegou, baleadennou, diskouezadegou ha kement zo… war-dro tregont arvest pe zarvoud en oll… Un dra a-bouez braz evid ar re a ra war-dro ar programou : kinnig dar festivalourien ur chempouez reiz etre an arvestou a ranker paea evito hag an darvoudou digoust… evel-se e hell an oll dond.    Deus Fest ar biniawou dar Mondialfolk  Savet e 1974, e voe ar fest folklorel anvet Fest ar biniawouadaleg ar penn kenta, unan deus ar re vrawa e Breizh. E 1983, en ur zigeri he doriou dar chenta strolladou deus broiou estren, eo deuet da veza ur Festival folklorel etrevroadel. Abaoe, dre an nor zigor-se, zo deuet tost da 8000 arzour deus broiou estren. Ha hiziw an deiz e heller lavared e-neus grêt ar MondialFolk lesanvet aliez Lestr ar Peoch gant ar mediaou, ur  paouez e kement bro zo er bed. Laoskit ar chartennou-post a-gostez ! Amañ, e-tal delwenn vrudet ar sonerien ez eus birvilh ! Muzik, kanaouennou, gwiskamañchou, dañsou…Imor vad a-leiz ha startijenn ! Ur galv dar vuhez, ha netra ken : ar vuhez a zo o leuhi en daoulagad, o achanta an diouskouarn hag o lakaad an treid da zañsal. Levenez ar bobl, yahuz, brokuz, dieub, evel etre breudeur.    Un engav etre traou diguñvez  hag hengounel na heller ket dioueri  Ma heller kaoud  poan o kredi er genskoazell a gomzer diwar he fenn, en huñvre e hell an harzou beza diskaret ken aez ha tra, hag ivez er fed e hell ar chrehen hag an ideou en em veska en un doare ken brao, ne heller ket nach e teu Plozeved da veza, gand son ar biniawou, e-pad ur sunvez, ul lech ma vez grêt enni anaoudegez gant bep seurt tud dihortoz, dindan merk ar vignoniaj hag ar peoch. 